### 5.     Ansøgninger Effektiviseringspulje

**Åbent**

Sagsnr.: 326-2018-1373        J.nr.: 81.00.00           Dokumentnr.:
326-2021-114526

**Sagstype**

Beslutning.

**Resume og sagens baggrund**

I forlængelse af planseminaret i
2016 besluttede Økonomiudvalget en række aktiviteter/analyser frem mod budget
2017. Et af punkterne var at afdække om der er områder, hvor der kan skabes
effektiviseringer ved at investere og til at understøtte disse effektiviseringsindsatser.
Hertil har Økonomiudvalget afsat en pulje til realisering af driftsbesparelser.

Den respektive direktør har behandlet og anbefaler
ansøgningen til Økonomiudvalgets pulje til realisering af driftsbesparelser,
som hermed forelægges til Økonomiudvalgets behandling.

**Indstillinger**

Direktøren indstiller, at:

·
der bevilges midler til elektronisk lagerstyring via APP på
260.000 kr.

·
der bevilliges midler til nyt kommunikationsredskab i Frit Valg,
IP Nord på 100.000 kr.

·
der bevilges midler til at etablere RPA-kompetencer i Kalundborg
Kommune på 1.500.000 kr. om året i 3 år.

**Behandling**

Direktionen, Økonomiudvalget, Kommunalbestyrelsen.

**Sagsfremstilling**

Økonomiudvalget har reserveret midler i en pulje, hvorfra
der kan søges engangsmidler til projekter, som kan føre til effektiviseringer
og medføre driftsmæssige besparelser. Det kan enten være på kort sigt eller der
kan være tale om projekter med en forebyggende effekt, hvor gevinsten
realiseres på et senere tidspunkt.

De 3 ansøgninger er blevet gennemgået og efterfølgende
godkendt i Økonomi.

Elektronisk lagerstyring via APP:

IP Nord og IP Syd søger i samarbejde med IT og
Digitalisering om midler til at udvikle en lagerstyringsapp, til brug for
indkøb af sygeplejeartikler.

Projektet er blevet til i forlængelse af en bootcampgruppe
på lederudviklingsforløbet, med et ønske om at indkøb af sygeplejeartikler
kunne styres via en app på de Ipads, som alle sygeplejersker i Den Kommunale
Sygepleje anvender som dokumentationsredskab.

Planen er, at sygeplejersken i borgerens hjem kan bestille
sygeplejeartikler mm direkte ind til sygeplejedepotet, materialerne pakkes og
lagerbeholdningen nedskrives automatisk, så der automatisk bestilles
sygeplejeartikler i det firma, der skal levere materialerne til depoterne.

Den nedsatte arbejdsgruppe fra HU gør opmærksom på, at det
er virkelig vigtigt med grundig oplæring og introduktion til en app for at det
kan opleves som en forbedring.

Fra telefoni til Teams:

IP Nord’s frit valgs område søger om midler til at
understøtte overgangen fra anvendelse af mobiltelefoner til anvendelse af
telefonopkald via Teams.

Medarbejderne i FV har alle en Ernst Olesen og for at undgå at de
skal køre med både Ernst Olesen og telefoner, er ønsket at Teams kan anvendes til alle
opkald.

Den nedsatte arbejdsgruppe fra HU gør opmærksom på, at det
er virkelig vigtigt med grundig oplæring og introduktion, for at det kan
opleves som en forbedring.

RPA-kompetencer:

Digitalisering og IT søger om midler til et projekt, der
sigter mod at etablere RPA-kompetencer i Kalundborg Kommune. RPA (Robot Proces
Automation), skal understøtte store dele af organisationen, med at skabe
sammenhæng mellem IT-løsninger og eliminere manuelle og rutineprægede
arbejdsgange.

Det er altså et projekt, som får
betydning for hele organisationen, og dermed ikke kun et digitaliseringsprojekt
som bliver forankret i Digitalisering og IT.

Den nedsatte arbejdsgruppe fra HU bemærker, at det er svært
at se hvilke personalemæssige konsekvenser, det kommer til at indebære, ligesom
det ikke fremgår om besparelsen kommer fra færre ansatte.

**Økonomiske konsekvenser**

Rådighedsbeløbet på [adresse] i 2021 er på 4.151.600 kr.

Der ansøges om:

·
Elektronisk lagerstyring via APP:                260.000 kr.

·
Nyt kommunikationsredskab:                     100.000 kr.

·
RPA:                                                      1.500.000
kr. om året i 3 år.

**Direktionens møde den 17. maj
2021:**

Anbefales.

**Økonomiudvalgets møde den 16.
juni 2021:**

Anbefales.

**Bilag**

|  |  |
| --- | --- |
| Ansøgningsskema telefoni via Teams | 326-2021-109778 |
| Ansøgning - RPA | 326-2021-114530 |
| Ansøgningsskema - APP bestilling og lagerstyringsapp | 326-2021-114529 |